proxectonos/corpus_dominio_legal_administrativo_tmp huggingface dataset:
TAXA POLA RECOLLIDA DE LIXO 2018
ADMINISTRACIÓN LOCAL — Municipal — Nigrán (Recadación, 03/07/2018)

Aprobado por Decreto de Alcaldía o padrón de contribuíntes da TAXA POLA RECOLLIDA DE LIXO correspondente ao exercicio 2018, porase ao dispor do público no Concello de Nigrán por espazo de UN MES, a partir da publicación do correspondente anuncio no Boletín Oficial da Provincia, podendo os interesados examinalo e presentar recurso de reposición ante o Alcalde-Presidente deste Concello no prazo de un mes, a contar dende o día seguinte ao de remate do período de exposición (artº 14.2 do RD Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais). Asimesmo, de conformidade co previsto no artigo 12 do mesmo Texto Refundido, en relación cos artigos 62.3 da Lei Xeral Tributaria (Lei 58/2003, do 17 de decembro), e 24 do Regulamento Xeral de Recadación (RD 939/2005, do 29 de xullo), comunícaselle aos contribuíntes afectados, que o período voluntario de cobranza desta taxa, será o comprendido entre o 6 de xullo e o 10 de setembro de 2018, ámbalas dúas datas incluídas. O pago farase en calquera das contas restrinxidas de recadación do Concello de Nigrán nas seguintes entidades bancarias: ABANCA, LA CAIXA e BANCO PASTOR, ou a través da páxina web do Concello de Nigrán, www.nigran.org “Pago de recibos”, empregando os documentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito documento de ingreso, ou no caso de que non se tivese recibido o mesmo no seu domicilio, o obrigado ao pago poderá, ata o día de remate do período voluntario de cobranza, obter un duplicado na oficina de Recadación do Concello (Pza. Da Constitución nº 1, Nigrán). A non recepción do documento de ingreso non exonera da obriga de pago, e non impide a utilización da vía de prema. O presente edicto ten carácter de notificación colectiva ao abeiro do artigo 102.3 da Lei Xeral Tributaria. O vencemento do prazo en período voluntario sen ter satisfeita a débeda, determinará o comezo do procedemento executivo, a repercusión do recargo correspondente e demais conceptos esixibles, segundo o establecido nos artigos 26, 28 e 161.4 da LXT. Nigrán, 26 de xuño de 2018.—O ALCALDE, Juan Antonio González Pérez
DH. W36.60488, SOLICITUDE DE DAVID ABAL PULLEIRO A AUGAS DE GALICIA, PARA OBRAS DE CANALIZACIÓN DE CORRENTE DE AUGA, NO LUGAR DE ALDEIÑA, PARROQUIA DE VALIÑAS, CONCELLO DE BARRO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 07/03/2018)

As obras solicitadas consisten na canalización con tubaria de formigón de 60 cm. de diámetro (foi solicitada dun diámetro de 40 cm. que se considera insuficiente), nunha lonxitude total de 60 m. soterrada con dúas arquetas intermedias con aros de formigón, de diámetro 1,00 m., visitable, con tapa de fundición, dende a obra de drenaxe existente baixo o camiño feito pola concentración parcelaría ata o punto de saída actual, para cumprir co artigo 16 do RDPH. E recheo e nivelación de terras, para o mellor aproveitamento das parcelas 31 e 32 do polígono 501 no lugar de rego da Canle, parroquia de Valiñas, concello de Barro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 20 de febreiro de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
TAXA POLA UTILIZACIÓN E APROVEITAMENTO ESPECIAL DAS INSTALACIÓNS DEPORTIVAS MUNICIPAIS NA INTERVENCIÓN DO CONCELLO DO GROVE POLO PRAZO DE TRINTA DÍAS HÁBILES, A EFECTOS DE EXAME E RECLAMACIÓNS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 13/04/2018)

Aprobada inicialmente polo Pleno da Corporación, en sesión celebrada o 26.03.2018, a modificación da seguinte Ordenanza Fiscal: 1. Taxa pola utilización e aproveitamento especial das instalacións deportivas municipais. En cumprimento do disposto polo artigo 17 do Texto Refundido da Lei Reguladora das Facendas Locais 2/2004, queda exposto ó público o expediente, na Intervención do Concello, polo prazo de trinta días hábiles, a efectos de exame e reclamacións. De non formularse estas, entenderase automaticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. O Grove, 03 abril de 2018.- O Alcalde: José Antonio Cacabelos Rico Documento asinado dixitalmente ao marxe.
APROBACIÓN INICIAL DA MODIFICACIÓN DA RELACIÓN DE POSTOS DE TRABALLO 2018
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 03/01/2018)

Aprobado inicialmente polo Pleno da Corporación, en sesión extraordinaria urxente de 21.12.17, a modificación da Relación de postos de Traballo (RPT) Anualidade 2018, do Concello de Ponte Caldelas, en aplicación do disposto no artigo 169 do Texto Refundido da Lei Reguladora das Facendas Locais, anúnciase a súa exposición pública durante 20 días hábiles, contados dende o seguinte ó da publicación do presente anuncio, a efectos de exame e reclamacións. De non formularse estas, entenderase elevado automaticamente a definitivo o referido acordo de aprobación inicial. Ponte Caldelas, 27 de decembro de 2017 O Alcalde, Andrés Díaz Sobral
DESIGNACIÓN REPRESENTANTE NA FUNDACIÓN MARCO DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 13/08/2018)

C E R T I F I C O: Que a Xunta de Goberno Local, na sesión extraordinaria e urxente, do 16 de xullo do 2018, adoptou o seguinte acordo: 3.—PROPOSTA DA ALCALDÍA DE DESIGNACIÓN DE REPRESENTANTE NA FUNDACIÓN MARCO DE VIGO. EXPDTE.388/1102 Dáse conta da proposta asinada con data 13/07/18 polo Alcalde, que di o seguinte: A Xunta de Goberno Local do Concello de Vigo, de conformidade co sinalado no art.127 m da Lei 7/1985, reguladora das bases do réxime local, acordou na súa sesión extraordinaria do 20 de xullo de 2015 (Expte.33/1102), entre outros, aprobar a proposta da Alcaldía-Presidencia de designación de D. Silverio Ghanmi Bujons, como representante por proposta do Grupo Municipal Socialista no Padroado da Fundación MARCO. Tras do RD 837/2018, do 06 de xullo do 2018, do Consello de Ministros do Goberno de España, polo que se nomeou Delegado Especial do Estado no Consorcio da Zona Franca de Vigo a D. Silverio Ghanmi Bujons, cómpre a designación dun/dunha novo/a concelleiro ou concelleira, representante do Grupo Municipal Socialista do Concello de Vigo no Padroado da Fundación MARCO, en substitución de D. Silverio Ghanmi Bujons. Polo que, de conformidade coa normativa sinalada, esta Alcaldía-Presidencia somete á consideración da Xunta de Goberno Local a seguinte proposta: Primeiro.— Deixar sen efecto a designación de D. Silverio Ghanmi Bujons como representante do Grupo Municipal Socialista do Concello de Vigo no Padroado da Fundación MARCO, realizada mediante acordo da Xunta de Goberno Local, sesión extraordinaria 20 de xullo de 2015 (Expte.33/1102). Segundo.— Designar como representante do Grupo Municipal Socialista do Concello de Vigo no Padroado da Fundación ḾARCO á concelleira, Dª Ángeles Marra Domínguez. Terceiro.— Comunicar este acordo á Fundación MARCO, aos Grupos políticos municipais, aos concelleiros e concelleiras afectados e para xeral coñecemento inserilo na Intranet municipal. Cuarto.— O presente acordo entrará en vigor no mesmo momento da súa aprobación, sen prexuízo da súa publicación no Boletín Oficial da Provincia, na sede electrónica municipal e no Portal de Transparencia, de conformidade co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. A Xunta de Goberno local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a data da sinatura dixital. CCA/rs V. e Pr. O ALCALDE, Abel Caballero Álvarez.
IN407A 2018/68-4, SOLICITUDE DE UNIÓN FENOSA DISTRIBUCIÓN, S. A., PARA INSTALACIÓN ELÉCTRICA, NO LUGAR DE ESTRADA DE CAMPOSANCOS Nº444, SAN MIGUEL DE OIA, CONCELLO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 05/10/2018)

Visto o expediente para outorgamento de declaración, en concreto, de utilidade pública e a necesidade da urxente ocupación que leva implícita da instalación eléctrica que a continuación se describe: Realizouse o trámite de información pública inserindo anuncios no DOG do 4 de maio de 2018, no BOP do 3 de maio de 2018, no xornal Faro de Vigo do 26 de abril de 2018 e no taboleiro de anuncios do concello de Vigo. Durante o mencionado trámite non se recibiron alegacións. Intentada a notificación a dona Cecilia Lourdes Valentina Pilar Lina Rabazas e don Michael Kevin Gaset Capita, para comunicarlle a afección dun predio da súa propiedade pola instalación, esta non puido efectuarse, polo que se procedeu á correspondente publicación no Boletín Oficial del Estado (BOE) do 25 de xuño de 2018, segundo dispón a Lei 39/2015, de 1 de outubro, do Procedemento Administrativo Común das Administracións Públicas. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e no Capítulo V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, esta xefatura territorial Declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta declaración outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 7 de setembro de 2018. O xefe territorial Ignacio Rial Santomé
DELEGACIÓN ALCALDÍA NO TENENTE DE ALCALDE D. VÍCTOR M. CAAMAÑO RIVAS, DO 11 AO 18 DE NOVEMBRO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 28/11/2018)

Tendo que ausentarme da localidade do 11 ao 18 de novembro inclusive, sustituirame durante a miña ausencia, actuando como Alcalde en funcións, o Tenente de Alcalde D. VICTOR M. CAAMAÑO RIVAS. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente teño a ben RESOLVER: 1º.—Delegar no Tenente de Alcalde D. VÍCTOR M. CAAMAÑO RIVAS, as funcións da Alcaldía do 11 ao 18 de novembro inclusive, funcións que desempeñará na súa totalidade; e, 2º.—Que do presente Decreto se dea conta ó interesado, ós Xefes de Servizo do Concello de Cambados e ó Portavoz do grupo municipal do P. P., para o seu coñecemento e ós oportunos efectos, publicándose a presente delegación no B. O. P. DOCUMENTO ASINADO ELECTRONICAMENTE
APROBACIÓN DEFINITIVA DA MODIFICACIÓN DA ORDENANZA DO PREZO PÚBLICO POLA ASISTENCIA E ESTANCIA EN RESIDENCIAS, ALBERGUES, GARDERÍAS INFANTÍS E OUTROS ESTABLECEMENTOS DE NATUREZA ANÁLOGA
ADMINISTRACIÓN LOCAL — Municipal — Estrada, A (Ordenanzas e Regulamentos, 09/03/2018)

Elevado a definitivo o acordo do 4 de xaneiro de 2018, de modificación da ordenanza reguladora do prezo público pola asistencia e estancia en residencias, albergues, garderías infantís e outros establecementos de natureza análoga, ao non terse presentado alegación ningunha no prazo anunciado no B. O. P. nº 8, do 11 do dito mes, faise publico o texto íntegro do anexo modificado, en cumprimento do disposto no artigo 49 da Lei 7/1985, do 2 de abril, reguladora das Bases do Réxime Local.1. As cotas pola utilización da ludoteca ESPAZO CONCILIA ESTRADA figuran no seguinte cadro de prezos: 2. Descontos: A) Segundo as circunstancias da unidade familiar, sobre as cotas resultantes de aplicar as tarifas establecidas realizaranse os seguintes descontos, que non son acumulables entre si: — Cando asistan ao mesmo centro varios irmáns, o segundo e sucesivos terán un desconto do 20 por cento. A Estrada, 5 de marzo de 2018 O ALCALDE, José C. López Campos ASINADO ELECTRONICAMENTE AO MARXE
RECUPERACIÓN DO ENTORNO NA RÚA ANA ISABEL COSTAS, A GOLADA, SAN PEDRO
ADMINISTRACIÓN LOCAL — Municipal — Nigrán (Contratos administrativos, 27/02/2018)

a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2017/198C a) Descrición do obxecto: Recuperación do entorno na rúa Ana Isabel Costas, A Golada, San Pedro b) Prazo de execución (semanas): 5 a) Tramitación: Ordinaria. b) Procedemento: Aberto. c) Forma: Concurso. Importe total (euros): 113.253,14 Euros (sen IVE) a) Entidade: Concello de Nigrán. b) Enderezo: Praza da Constitución nº1 c) Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentación de ofertas. a) Clasificación (grupos, subgrupos e categoría): Non se require clasificación. Non obstante, se o propoñente está en posesión de clasificación correspondente ó Grupo G, Subgrupo 6, Categoría 4, estaría exento da xustificación dos requisitos de solvencia económica e financeira así coma dos de solvencia técnica e profesional. a) Data límite de presentación: 26 días naturais contados a partir da publicación do Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. c) Lugar de presentación: 1. Entidade: Concello de Nigrán.2. Enderezo: Praza da Constitución nº1.3. Localidade e código postal: Nigrán 36350. a) Entidade: Concello de Nigrán (Pontevedra). b) Data: décimo día hábil contado a partir do seguinte ó de finalización do prazo de presentación das ofertas. c) Hora: 13:00 horas. Por conta do contratista. No Perfil do Contratante do Concello, na Plataforma de Contratos Públicos de Galicia https://www.contratosdegalicia. gal/consultaOrganismo. jsp? lang=es&ID=800&N=292&OR=292&SORT=2&ORDER=2 O ALCALDE-PRESIDENTE
APROBACIÓN DEFINITIVA DE EXPEDIENTE DE MODIFICACIÓN DE CRÉDITO POR CRÉDITO EXTRAORDINARIO Nº 05/CE/2018
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 27/12/2018)

Aprobado inicialmente polo Pleno da Corporación, en sesión celebrada o día 16 de novembro de 2018, o expediente de modificación de crédito por crédito extraordinario nº 05/CE/2018 por importe de 502.000,00euros, con destino a Inversións financeiramente Sostibles en relación á aplicación orzamentaria relacionada a continuación: Os medios e recursos que han de financiar os aumentos que se propoñen ao amparo do disposto no artigo 177.4 do TRLFL 2/2004 e 36.1 a) do RD 500/90 son os seguintes: A finalidade é dotar de crédito o proxecto denominado “RENOVACIÓN URBANA DO ENTORNO DE MATOSINHOS-SEGUNDA FASE”, proxecto de gasto (4) Nº 01/02/2018, por importe de 502.000,00€, como Inversións Financeiramente Sostibles, ao abeiro do disposto na DA 16ª do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, así como na DA 6ª da LOEOSF 2/2012. Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. Sen prexuízo da súa entrada en vigor nos termos indicados no edicto de aprobación inicial, tal e como establece a base 10ª das BEO 2018. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Legislativo. Vilagarcía de Arousa, 19 de decembro de 2018. O ALCALDESA EN FUNCIÓNS Asdo: Tania García Sanmartín
APROBACIÓN INICIAL DA MODIFICACIÓN ORZAMENTARIA 16/2018
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 21/11/2018)

Por acordo do Pleno de data 08 de novembro de 2018 aprobouse inicialmente o expediente de modificación orzamentaria 16/2018, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. O alcalde Carlos Iglesias Cores
APROBACIÓN DEFINITIVA EXPEDIENTE DE MODIFICACIÓN DE CRÉDITO NA MODALIDADE DE CRÉDITO EXTRAORDINARIO 2/2018
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 09/07/2018)

O Pleno da Comisión Xestora en sesión ordinaria de data de 31 de maio de 2018, adoptou o acordo de aprobar inicialmente o expediente de modificación de crédito na modalidade de crédito extraordinario 2/2018 financiado con remanente de tesoureria para gastos xerais e na modalidade de suplemento de crédito SC 1/2018 financiado con remanente líquido de tesoureria para gastos, publicándose no Boletín Oficial da Provincia de Pontevedra número 110 de data de 08 de xuño de 2018. Transcorrido o prazo de exposición ao público sen presentárense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión ordinaria de data de 31 de maio de 2018 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procédese a publicar o resumo por capítulos do orzamento municipal vixente unha vez incorporadas as modificacións derivadas das presentes modificacións presupuestarias mediante crédito extraordinario 2/2018 e suplemento de crédito 1/2018 queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Cerdedo -Cotobade a 02 de xullo de 2018.—O Presidente, Asdo. Jorge Cubela López.
APROBACIÓN INICIAL DO EXPEDIENTE DE SUPLEMENTO DE CRÉDITO 3/2018, FINANCIADO CON CARGO AO REMANENTE DE TESOURERÍA PARA GASTOS XERAIS
ADMINISTRACIÓN LOCAL — Municipal — Caldas de Reis (Presupostos e cadros de persoal, 14/11/2018)

O Pleno do Concello de Caldas de Reis, en sesión extraordinaria de data 8/11/2018 acordou a aprobación do expediente de suplemento de crédito 3/2018 por importe de 285.000,00 €, financiado con cargo ao remanente de Tesourería para Gastos Xerais. En cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expedientes a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. En Caldas de Reis, Documento asinado e datado dixitalmente.
APROBACIÓN INICIAL DO ORZAMENTO 2019
ADMINISTRACIÓN LOCAL — Municipal — Mos (Presupostos e cadros de persoal, 10/12/2018)

Polo Pleno deste Concello, en sesión celebrada o 26.11.2018, aprobouse inicialmente o Orzamento Xeral deste Concello para o exercicio 2019. Xa que logo, de conformidade co previsto polo art.169 do R. D. Lexislativo 2/2004 polo que se aproba o Texto Refundido da Lei de Facendas Locais, e segundo os arts.90 e seguintes da Lei 7/1985 de Bases de Réxime Local, expónse ao público o devandito expediente por un prazo de 15 días hábiles contados a partir do seguinte ao desta publicación. Deste xeito, o expediente completo permanecerá a disposición dos interesados para que o poidan consultar na Intervención Xeral da Corporación, e formular as alegacións que teñan por convintes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anteriormente referida, o acordo da aprobación inicial entenderase elevado a aprobación definitiva, entrando en vigor o sinalado Orzamento Xeral, logo da súa publicación no B. O. P. na forma legalmente establecida. Mos, 26.11.2018. A ALCALDESA. Victor Guillermo Olga Inmaculada Martinez del Marmol Laissaoui.
PADRÓN IAE 2018
ADMINISTRACIÓN LOCAL — Municipal — Bueu (Recadación, 13/09/2018)

Aprobado mediante Resolución da Alcaldía de data 29 de Agosto de 2018 o Padrón Municipal do Imposto de Actividades Económicas do exercicio 2018 exponse ó público por espazo de 15 días, a partires do seguinte día en que este Anuncio fora publicado no Boletín Oficial da Provincia, a efectos de exame e reclamacións. De conformidade co previsto no artigo 12 do Real Decreto Lexislativo 2/2004, de 5 de marzo, reguladora das Facendas Locais, comunícaselles ós contribuíntes afectados que o período voluntario de cobranza do mencionado Padrón será do 28 DE SETEMBRO A 30 DE NOVEMBRO 2018, ámbalas dúas datas inclusive. O importe poderá satisfacerse, a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 30 de Novembro de 2018 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390034 Os contribuíntes que a 28 de outubro de 2018 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectuar o pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constrinximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comezo do procedemento de constrinximento, a percepción do recargo do 5%, 10% ó 20% e demais conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo poderá interpoñerse recurso de reposición ante o Alcalde-Presidente no prazo dun mes a contar dende o seguinte ó de finalización do período da súa exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Documento asinado dixitalmente á marxe.
RESOLUCIÓN DE ADMITIDOS E EXCLUÍDOS Á SELECCIÓN DE SETE AUXILIARES DE POLICÍA LOCAL
ADMINISTRACIÓN LOCAL — Municipal — Grove, O (Persoal, oposicións, 01/06/2018)

Rematado o prazo para a presentación de instancias de participación no proceso selectivo e de acordo co previsto nas bases publicadas no BOP de Pontevedra nº 93, de 15 de Maio de 2018, esta Alcaldía, PRIMEIRO.—Aprobar a listaxe provisional de aspirantes admitidos e excluidos ao proceso de selección de 7 auxiliares de policía local. SEGUNDO.—Expoñer as listas dos aspirantes provisionalmente admitidos e excluídos no Taboleiro de Anuncios do Concello, na páxina web municipal (www.concellodogrove.es) así como no Boletín Oficial da Provincia de Pontevedra, concedendo un prazo de DEZ DÍAS HÁBILES, contados a partir do día seguinte á publicación das mesmas no Boletín Oficial da Provincia de Pontevedra, a fin de que os/as aspirantes excluídos/as poidan subsanar os defectos que motivaron a súa exclusión, así como efectuar reclamacións. Rematado dito prazo a Alcaldía, mediante resolución, aprobará a listaxe definitiva de admitidos e excluídos e procederá á designación dos membros do tribunal cualificador. Na mesma determinarase o lugar, data e hora da celebración dos exercicios que se publicará no Taboleiro de Anuncios do Concello e na páxina web municipal. O alcalde José A. Cacabelos Rico
MODIFICACIÓN DE CRÉDITOS, CRÉDITO EXTRAORDINARIO 1-2018
ADMINISTRACIÓN LOCAL — Municipal — Ponte Caldelas (Presupostos e cadros de persoal, 31/07/2018)

Aprobado inicialmente polo Pleno deste Concello, en sesión extraordinaria urxente celebrada o día 12/07/2018 expediente de modificación de créditos n.1/2018 (extraordinario) dentro do vixente orzamento municipal de gastos de 2018, para aplicación do superávit orzamentario con cargo ao remanente de tesouraría para financiar investimentos financeiramente sostibles. En cumprimento do disposto nos artigos 177.2 e 179.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, expóñense ao público, por prazo de quince días hábiles, contados dende o día seguinte ó da publicación do presente edicto no boletín oficial da provincia, para que os interesados poidan examinar o expediente e presentar as reclamacións que estimen oportunas. O expediente considerarase definitivamente aprobado se durante o citado prazo non se presentaron reclamacións; en caso contrario, o Pleno disporá dun prazo dun mes para resolvelas. Liceth Barselo Faulime Documento asinado electronicamente.
DELEGACIÓN DE FUNCIÓNS DA ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 09/04/2018)

Por Resolución desta Alcaldía do día da data dispúxose a delegación na Francisca Belen Patricia Leonor Myronyuk Rierola das funcións da Alcaldía o 21 e 22 de marzo de 2018, por ausencia deste titular. Vilagarcía de Arousa, a 19 de marzo de 2018. Sinatura dixitalizada. O alcalde Alberto Varela Paz
CELEBRACIÓN ASEMBLEA XERAL EXTRAORDINARIA O DÍA 16 DE XUÑO DE 2018
SECCIÓN NON OFICIAL —  — Comunidad de Usuarios de Fornelos-Caselas (Outros documentos, notificacións e informacións públicas, 14/06/2018)

A Comunidade de Usuarios de Fornelos-Caselas de O Rosal, convoca Asemblea Xeral Extraordinaria, que terá lugar o Sábado 16 de Xuño de 2018 no local da Asociación de Veciños de Fornelos (Praza de Fornelos), as 20:00 horas en primeira convocatoria e as 20:30 en segunda, co seguinte orde do día e aprobación no seu caso do que proceda: 1.—Lectura da acta anterior 2.—Nomeamento e ratificación da nova xunta directiva e xurado.3.—Rogos e preguntas
CONTRATO DE “DOTACIÓN DE HERBA SINTÉTICA CAMPO DE FÚTBOL A GANDAREIRA-BANDEIRA. FASE II”, DO CONCELLO DE SILLEDA
ADMINISTRACIÓN LOCAL — Municipal — Silleda (Contratos administrativos, 19/02/2018)

Licitación do contrato de “DOTACIÓN DE HERBA SINTÉTICA CAMPO DE FÚTBOL A GANDAREIRA-BANDEIRA. FASE II”, do concello de SILLEDA. (Acordo plenario de 25 Xaneiro 2018). 1.—OBXECTO e procedemento de adxudicación: O obxecto do contrato é a realización das obras consistentes na dotación de herba artificial na citada instalación (CAMPO DE FÚTBOL BANDEIRA. FASE II), cuxa codificación é CPV-2008: 39293300-5, segundo proxectos básico e de execución redactados polo arquitecto Floricel Jiao Sardar O contrato ten a cualificación de contrato administrativo de obras tal e como establece o artigo 6 do Texto Refundido da Lei de Contratos do Sector Público, RDL 3/2011. A obra está subvencionada pola Deputación, polo que o adxudicatario colocará un cartel publicitario durante a execución do proxecto, e logo da súa finalización, unha placa explicativa permanente nos que se aprecie que as actuacións contan co financiamento da Deputación de Pontevedra.2.—TIPO DE LICITACIÓN: O importe do presente contrato ascende á contía de 729.480,29 euros ao que se engadirá o Imposto sobre o Valor Engadido por valor de 153.190,86 euros, o que supón un total de 882.671,16 euros.3.—ADXUDICACIÓN: procedemento aberto con multiplicidade de factores e trámite normal.4.—PRAZO: O prazo de execución das obras será de 11 meses a contar desde a acta de comprobación do replanto.5.—PROPOSICIÓNS: os licitadores poderán presentar proposicións no Rexistro Xeral do Concello dentro do prazo de 26 días naturais, a contar desde o día seguinte á data de publicación deste anuncio no BOP e Perfil do Contratante. Tamén se anunciará na Plataforma de Contratación do Estado. As Bases e demais trámites se publicarán no Perfil do Contratante do Concello de Silleda ao que se terá acceso segundo as especificacións que se regulan na páxina web: www.silleda.es.Igualmente no Perfil contratación Administración Electrónica de SILLEDA (Gestiona). 6.—DOCUMENTACIÓN E INFORMACIÓN: Perfil do Contratante, onde se publican os Pregos e as restantes actuacións desta contratación e na Secretaría Municipal.7.—CRITERIOS DE ADXUDICACIÓN: os sinalados no prego de cláusulas administrativas.8.—GARANTÍA PROVISIONAL: non se esixe. Garantía definitiva: o 5% de prezo anual de adxudicación, IVE excluído.9.—Revisión de prezos: Non se aplicará fórmula algunha de revisión.10.-GASTOS DE ANUNCIOS: o gasto derivado das publicacións desta licitación será por conta do adxudicatario.11.-Outras informacións: véxase o prego de cláusulas administrativas publicado no Perfil do Contratante.12. Clasificación do contratista. Deberá estar clasificado no Grupo G, Subgrupo 6, categoría D e no Grupo I, Subgrupo 1, categoría C, dos establecidos nos arts.25 e 26 do RD 1098/2001. Lugar presentación: Concello de Silleda. Rúa Trasdeza nº 55.36540 SILLEDA (Pontevedra) Fax: 986 581021. Tfno.: 986 58 00 00. E-mail: rosa. garcia@silleda. es SILLEDA, 5 de Febreiro de 2018. O ALCALDE.—Asdo.: Manuel Cuiña Fernandez
SUBVENCIÓNS DO SERVIZO DE CULTURA E LINGUA
ADMINISTRACIÓN LOCAL — Provincial — Deputación Provincial (Subvencións e axudas, 11/10/2018)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de setembro, polo Servizo de Cultura e Lingua desta Deputación Provincial:
APROBACIÓN DEFINITIVA MODIFICACIÓN DE CRÉDITO
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 16/07/2018)

En cumprimento do artigo 169.1, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automaticamente elevado a definitivo o Acordo plenario de aprobación inicial do Concello de Salvaterra de Miño, adoptado en data de 13 de xuño de 2018, sobre expediente de modificación de créditos nº 6/18 e nº 7/18 de crédito extraordinario e suplemento de crédito financiado con baixas por importe de 110.205,76 € e 40.913,21 € sendo o resumo de capítulos o que se detalla: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. O alcalde Arturo Grandal Vaqueiro
APROBACIÓN INICIAL DA ORDENANZA REGULADORA DA TAXA POR DEREITOS DE EXAME
ADMINISTRACIÓN LOCAL — Municipal — Ponteareas (Ordenanzas e Regulamentos, 22/01/2018)

O Pleno da Corporación municipal do Concello de Ponteareas, en sesión ordinaria levada a cabo o día 19 de decembro de 2017, acordou: 1º) Aprobar inicialmente a modificación da Ordenanza fiscal reguladora da taxa por dereitos de examen quedando redactado o artigo 2 da citada Ordenanza do seguinte xeito: Constitúe o feito impoñible da taxa a participación como aspirantes en probas selectivas de acceso ou de promoción ós corpos e escalas de funcionarios ou ás categorías de persoal laboral fixo convocadas polo concello de Ponteareas, así como a participación en probas selectivas para a cobertura en réxime laboral interino das prazas convocadas por este Concello. Non obstante, non constitúe o feito impoñible desta taxa, e polo tanto non estarán suxeitas ó disposto nesta ordenanza reguladora, as solicitudes de participación en probas selectivas para a cobertura de postos de traballo temporal no concello que teñan unha duración inicial prevista inferior a un ano.” 2º) Someter o expediente a exposición pública polo prazo de trinta días, mediante anuncio que se publicará no BOP, na páxina web do Concello, taboleiro de anuncios municipal e nun dos diarios de maior difusión da provincia.3º) No suposto de non formularse reclamacións entenderase aprobada definitivamente debendo publicarse o seu texto íntegro no BOP para os efectos da súa entrada en vigor o día seguinte de dita publicación. Si se produxeran reclamacións deberán ser resoltas polo Pleno da Corporación municipal.” O Alcalde, Xosé Represas Girálde (Documento asinado electrónicamente)
DH. W36.62178, SOLICITUDE DE JUAN RAMÓN DURÁN ASOREY, PARA OBRAS DE REFORMA E AMPLIACIÓN DE VIVENDA UNIFAMILIAR, NO LUGAR DE LAMEIRO, PARROQUIA DE SANTA XUSTA, CONCELLO DE MORAÑA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 28/09/2018)

As obras solicitadas consisten na reforma e ampliación de vivenda unifamiliar situada a 18,00 m. dun regato sen nome, no nº 1 do lugar de Lameiro, parroquia de Santa Xusta (Moraña) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 12 de xuño de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN DAS FUNCIÓNS DA ALCALDÍA NA 1ª TENENTE DE ALCALDE, MARÍA ISABEL CASTRO BARREIRO
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 26/07/2018)

De conformidade co establecido no artigo 47 do Regulamento de organización, funcionamento e réxime xurídico das entidades locais, e con motivo de ter que ausentarme do termo municipal, resolvo: “Delegar na Abla Almarcha Rola, Dona María Isabel Castro Barreiro, as miñas funcións desde o día 16 ao 29 de xullo de 2018, ambos inclusive.” O que se fai público aos efectos do establecido no artigo 44.2 do ROF. Pontecesures, a 13 de xullo de 2018. (Documento asinado dixitalmente da data sinalada á marxe). O alcalde Juan Manuel Vidal Seage
INFORMACIÓN PÚBLICA DA ORDENANZA PARA O IMPULSO SOCIAL DA LINGUA GALEGA NO CONCELLO DE FORNELOS DE MONTES
ADMINISTRACIÓN LOCAL — Municipal — Fornelos de Montes (Ordenanzas e Regulamentos, 10/09/2018)

Aprobada inicialmente polo pleno do Concello de Fornelos de Montes, en sesión de data 30 de agosto de 2018, a Ordenanza para impulso social da lingua galega no Concello de Fornelos de Montes, ábrese un período de información pública por prazo de 30 días hábiles, contados a partir da inserción deste anuncio no Boletín Oficial da provincia, para que poida ser examinada na Secretaría do Concello e presenta-las reclamacións e suxestións que se estimen pertinentes. En caso de non presentarse ningunha reclamación ou suxestión, entenderase definitivamente adoptado dito acordo. Fornelos de Montes, a 31 de agosto de 2018. O alcalde Emiliano Lage Rodríguez
INFORMACIÓN INICIAL DA MODIFICACIÓN DA ORDENANZA DO IBI
ADMINISTRACIÓN LOCAL — Municipal — Vilaboa (Ordenanzas e Regulamentos, 11/10/2018)

De conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, aprobada provisionalmente polo Pleno do Concello de Vilaboa en sesión ordinaria celebrada o 28 de setembro de 2018, a modificación da ordenanza fiscal do Imposto sobre bens inmobles, ábrese un período de información pública por prazo de 30 días hábiles, contados a partir da inserción deste anuncio no Boletín Oficial da Provincia, para que poida ser examinada na Secretaría do Concello e presenta-las reclamacións e suxestións que se estimen pertinentes. En caso de non presentarse ningunha reclamación ou suxestión, entenderase definitivamente adoptado dito acordo. Vilaboa, 3 de outubro de 2018. O Alcalde José Luis Poceiro Martínez DOCUMENTO ASINADO ELECTRONICAMENTE
LICITACIÓN SUBMINISTRACIÓN DE UNIDADES MODULARES DE COMPOSTAXE PARA A FORMACIÓN DE CENTROS DE COMPOSTAXE COMUNITARIA
ADMINISTRACIÓN LOCAL — Municipal — Vilaboa (Contratos administrativos, 02/02/2018)

1. Entidade adxudicadora: Concello de Vilaboa, Toural 1, 36141 Vilaboa Órgano de contratación: Alcaldía 2. Obxecto: Subministración de unidades modulares de compostaxe para a formación de centros de compostaxe comunitaria 3. Prazo de execución: trinta días naturais 4. Procedemento e forma de licitación: Aberto, oferta máis vantaxosa, con diversos criterios de adxudicación.5. Orzamento de licitación total: 30.000 € (IVE engadido) 6. Garantías: Provisional: Non. Definitiva: 5% do importe de adxudicación 7. Obtención da documentación e información: Perfil do contratante do Concello de Vilaboa: www.vilaboa.org.Teléfono: 986708215/52. Fax: 986708387 8. Presentación de ofertas: 15 días naturais (Cláusula 9 do PCAP) 9. Criterios de adxudicación e apertura das ofertas: Segundo o establecido nos pregos.10. Outras informacións: véxanse pregos reguladores da contratación (PCAP e PPT) O alcalde, José Luis Poceiro Martínez (sinatura dixital na marxe)
EXTRACTO DAS BASES DA CONVOCATORIA DE SUBVENCIÓNS DIRIXIDAS ÁS ENTIDADES DE INICIATIVA SOCIAL SEN ÁNIMO DE LUCRO PARA O FOMENTO DAIGUALDADE DE OPORTUNIDADES E A LOITA CONTRA A VIOLENCIA DE XÉNERO
ADMINISTRACIÓN LOCAL — Provincial — Deputación Provincial (Subvencións e axudas, 08/03/2018)

En conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións: http://www.pap. minhap. gob. es/bdnstrans/index As entidades de iniciativa social sen ánimo de lucro que estean inscritas na área de Igualdade do Rexistro Único de Entidades Prestadoras de Servizos Sociais da Xunta de Galicia e teñan razón social ou delegación na provincia de Pontevedra. Deberán cumprir todos os requisitos establecidos nas bases da convocatoria. Subvencións dirixidas a financiar as entidades de iniciativa social sen ánimo de lucro da provincia de Pontevedra que desenvolvan proxectos, programas e actividades para o fomento da igualdade entre mulleres e homes e a loita contra a violencia machista durante o ano 2018. Bases reguladoras da convocatoria de subvencións, aprobadas por acordo da Xunta de Goberno da Deputación de Pontevedra do 16 de febreiro; Ordenanza xeral de subvencións; Bases de execución do Orzamento provincial para o ano 2018; Lei 38/2003, xeral de subvencións; Real decreto 887/2006, polo que se aproba o Regulamento da Lei xeral de subvencións; e demais lexislación aplicable. Cen mil (100.000,00) euros. A contía máxima da subvención para cada entidade non excederá os seis mil (6.000,00) euros. Trinta (30) días naturais, contados a partir do día da publicación do extracto da convocatoria no Boletín Oficial da Provincia de Pontevedra (BOPPO). Pontevedra, a 2 de marzo de 2018. A presidenta Mª del Carmen Silva Rego
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE. DE APROBACIÓN DUNHA NOVA CLASIFICACIÓN ORGÁNICA E DE MODIFICACIÓN DAS BASES 4 E 5 DO ORZAMENTO DO 2017 PRORROGADO PARA 2018
ADMINISTRACIÓN LOCAL — Municipal — Lalín (Presupostos e cadros de persoal, 31/05/2018)

O Pleno da Corporación do Concello de Lalín, en sesión ordinaria celebrada o día 25 de maio de 2018, aprobou provisionalmente o seguinte expediente de modificación do orzamento municipal, do exercicio 2017 prorrogado para o 2018: Expte.2717/2018 sobre a aprobación da utilización dunha Clasificación Orgánica “1 ” específica para todas as aplicacións orzamentarias de gastos e conceptos de ingresos relativos ao desenvolvemento da EDUSI LALÍN SSUMA21 e unha Clasificación orgánica “0” para o resto. A utilización da citada clasificación terá efectos dende o inicio do exercicio económico de 2018, e polo tanto a súa aplicación coincidirá coa de vixencia do orzamento prorrogado do 2017 para o 2018. Como consecuencia do anterior, aprobouse a modificación das Bases 4 e 5 de Execución do Orzamento 2017, prorrogado para o 2018. De conformidade co disposto nos artigos 169.1 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 do Real Decreto 500/90, de 20 de abril, o citado expediente quedará exposto ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, a 25 de maio de 2018. (Documento asinado dixitalmente). O alcalde Rafael L. Cuíña Aparicio
DH. W36.63969, SOLICITUDE DE JOSÉ ENRIQUE MELÓN GONZÁLEZ, PARA OBRAS DE VIVENDA UNIFAMILIAR E PECHE, NO LUGAR DE A COSTIÑA, PARROQUIA DE VILALONGA, CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 12/11/2018)

Segundo a documentación que figura no expediente as obras a autorizar consisten na construción dunha vivenda unifamiliar e peche de finca no lugar de A Costiña, parroquia de Vilalonga, no termo municipal de Sanxenxo, nunha parcela con referencia catastral 36051A034000850001GT. A vivenda contará cunha superficie total construída de 101,65 m 2, en planta baixa, e o peche realizarase con muro de pedra de altura 1,50 m. As actuacións atópanse en zona de policía do rego de Piñeiros, a unha distancia aproximada de 90 m do mesmo. As coordenadas UTM do punto máis próximo das obras ao regato son: X=512.213; Y=4.699.447. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 10 de outubro de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN PÚBLICA DO PADRÓN DE TAXAS POLO SERVIZO DE SANEAMENTO E COEFICIENTE DE VERTEDURA CORRESPONDENTE AO 2º SEMESTRE DO ANO 2017
ADMINISTRACIÓN LOCAL — Municipal — Ribadumia (Recadación, 05/02/2018)

Configurado pola empresa concesionaria do s ervizo de saneamento, o padrón das taxas polos servizos de saneamento e coeficiente de verteduras, correspondente ao 2º semestre de 2017, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Ourense, número 8, Cambados, en horario de 10:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos o recibos que contén o padrón poderá formularse perante a Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao coeficiente de vertedura poderá ser obxecto de reclamación económico–administrativa ante o órgano económico–administrativo da Comunidade Autonómica de Galicia tamén no prazo de un mes dende que se entenda producida a notificación consente co disposto no artigo 49,7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación do Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN S. L. abertas ao público de 10:00 a 13:30 horas, de luns a venres. Transcorrido o período voluntario de pago establecido, ata o 2 de abril de 2018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao coeficiente de vertedura a vía de constrinximento será realizada pola consellería competente en materia de facenda da Xunta de Galicia, Ribadumia, a 23 de xaneiro de 2018. O Alcalde David J. Castro Mougán